" امین کٲمل چھُ کُنہ تہ اختلافہٕ ر وس نَوِ غزلُک پیغمبر۔ نوو امین کٲمل آو 1915 ءمنز "لوٕ تہٕ پروٕ " شعرٕ سومبرن ہٮ۪تھ۔ کٲملٕنہ غزلٕکۍ مقبول گژھٕ نٕکۍ چھِ خاص کٔرِتھ زٕ اہم وجہ، اکھ یہ زِ تمٔۍ کورکٲشُر غزل روٲیتی زبٲنۍ نِش آزاد، د ویم یہ زِ تمٔۍ کرِ نوِ بحرٕ استعمال۔ کٲمل چھُ لفظن ہٕندۍ سٲری معنے نظرِ تل تھٲوِتھ زبان غٲر روٲیتی طریقہٕ ورتاوان۔ زبٲنۍ ہٕندٮ۪ن سارِنٕے اصوٗلن تہٕ قٲیدن ہُند احترام کٔرِتھ چھُ کٲمل لفظن تخلیقی اندازٕ ورتاوان۔زنتہٕ تٔمِس لفظس لفظس پٮ۪ٹھ اختیار چھُ۔ ییمہ آیہ خۅش کرٮ۪س تمہ آیہ ورتاوٮ۪کھ۔ پرٲنۍ، نٔوۍ تہٕ بنٲومٕتۍ لفظ چھِ خاص ورتاوٕ سٍتۍ اکھ منفرد لہجہ بارسس انان، یتھ أسۍ وثوٗقہٕ سان کٲملن لہجہ ؤنِتھ ہٮ۪کو۔ طنزٕ چھُ کٲملنس غزلس منز حقیقتھ وُچھنُک تہٕ ژینہٕ نُک سٮ۪ٹھٕ ہے کامیاب ذٔرۍیہ۔﴿ کٲشرِ ادبُک توٲریخ ، چھاپ 1978ء۔ص 196﴾۔فٲضِل تنقیدنگارن ہٕنز اَمہ رایہ پتہٕ برابر26 ؤری گٔژھتھ تہ چھے تہنزٕ یہ راے قٲیِم۔ پروفیسر شوق صٲب چھِ ونان۔ "غزل چھُ کٲملس نِش اکھ تجربہٕ گاہ۔سُہ چھُ پننہ مرضیہ اَتھٕ نوٮ۪ن سرحدن ہٕنز تریش چاوناوان۔روایتی لفظتہٕ بجایہ ورتاوٕچہ زبانہ ہُند وۅپزاو ، روایتی سنجیدگی بجایہ گُفتارُک بے پھروک لہجہ، قٲفین ہُند نوٮ۪ر ، نوِ بحرٕ،نٔوۍ زُحاف تہٕ لُکہٕ شٲعری ہٕنزن مٔشراونہٕ آمژن لَیَن ہٕنز بازیٲبی چھے کٲملٕنٮ۪ن غزلن پرانہ کیو نوِ شٲعریہ نِشہ اکھ منفرد تہٕ بدوٗن رنگ دِوان"﴿انہار غزلُک فن ،ص 161﴾